《吕信道以诗见遗作五字句报之》
宋代·李彭

江州持月旦，严于亚夫营。君为倒屣客，濩落四坐惊。

我从鄂沔来，会面邾子城。新诗照窗几，颇复深而清。

作人有佳处，喜客家酿倾。幽花不遣赏，未免遭讥评。

何当小拂掠，拚饮罄玉瓶。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。